Сурфање на Летните олимписки игри 2020

Сурфање на Летните олимписки игри 202065п Кратка даска мажи  жени 
Сурфањето на Летните олимписки игри за прв пат се појавило на Летните олимписки игри 2020 во Токио, Јапонија. Олимписките игри првично бил планирани да се одржат во 2020 година, но биле преместени за 2021 година како резултат на пандемијата од КОВИД-19.

Предлог за вклучување
На 28 септември 2015 година, сурфањето било вклучено на потесен список заедно со бејзболот, софтболот, скејтбордингот, каратето и спортското качување за да се вклучи на програмата на Летните олимписки игри 2020 . на 3 август 2016 година, Меѓународниот олимписки комитет изгласал за вклучување на сите наведени спортови на игрите во Токио 2020.

Поставување
Во 2018 година, меѓународната сурферска асоцијација објавила дека сурфањето на Летните олимписки игри 2020 ќе се одржи на океан на отворено, наместо во вештачки базен со бранови. Дополнително било одлучено дека натпреварите ќе се одржат на плажата Цуригасаки сместена на 64 километри од Токио во префектурата Чиба. Со цел да се обезбедат квалитетни натпревари во сурфање, натпреварувањето вклучува 16 дневен период на чекање на добри услови. Штом започне, потребни се два дена за да се одредат победниците во двете конкуренции.

Број на натпреварувачи
На игрите во Токио ќе учествуваат по 20 натпреварувачи во двете конкуренции. Натпреварите се ограничени само на сурфање со кратка даска. Доколку сурфањето е вклучено на следните игри во Париз 2024 или Лос Анџелес 2028, други категории како сурфање на долга даска, сурфање со тело и стоечко сурфање може да бидат вклучени на програмата.

 Земји учеснички 

Квалификации

Натпреварувачите можеле да обезбедат учество на игрите преку следните натпреварувања:
 Земја домаќин: На Јапонија како земја домаќин и е доделено по едно место во двете конкуренции (машка и женска).  Доколку еден јапонски сурфер се квалификувал за игрите преку другите натпреварувања, релевантното место како домаќин се реалоцира на следниот највисоко рангиран на Светските игри во сурфање 2020.
 Светска лига во сурфање 2019 – десетте највисоко рангирани мажи и осумте највисоко рангирани жени обезбедиле место на игрите.
 Светски игри во сурфање 2019 – најдобро пласираните натпреварувачи од секој контитент со исклучок на Северна и Јужна Америка обезбедиле место на игрите.
 Панамерикански игри 2019 – најдобро пласираните натпреварувачи во машка и женска конкуренција обезбедиле место на игрите.
 Светски игри во сурфање 2021 – најдобрите 4 натпреварувачи во машка и 6 натпреварувачки во женска конкуренција обезбедиле учество на игрите.

Доколку еден национален олимписки комитет квалификува повеќе од максимално дозволениот број на натпреварувачи, местото се префрлува на следниот највисоко рангиран натпреварувач на Светските игри во сурфање 2021. Дозволено е учество на два натпреварувачи во двете конкуренции од еден ист национален олимписки комитет.

Распоред на натпреварување
ГГрупна фазаЧФЧетвртфинале ПФПолуфиналеФФинале
+Распоред Датум  25 Јул  26 Јул  27 Јул Мажи  1К  2К  3К  ЧФ  ПФ  Ф  Жени  1К  2К  3К  ЧФ   ПФ  Ф  

Натпреварите во сурфање се одржале во три дена, од 25 до 27 јули.

Преглед на медали
Табела на медали

Дисциплини
Кратка даска за мажи Итало Фереира Каноа Игараши Овен РајтКратка даска за жени Клариса Мур Бјанка Битендаг Амиро Цузуки

Наводи

Надворешни врски
 Surfing at the Tokyo 2020 Olympics official website 


2020
Категорија:Спортови на Летните олимписки игри 2020